Chanson d'Antioche
Chanson d'Antioche est carmen epicum sive historicum versibus 9 000 annis circiter 1180/1195 a Graindor de Duaco recensum et conscriptum de prima expeditione sacra anno 1097 praedicata, anno 1098 incepta, et de Antiochia anno 1099 a Cruce signatis capta. Graindor se vatem anteriorem secutus praetendit, videlicet ioculatorem Ricardum peregrinum, qui, expeditionis sacrae particeps, illis annis carmen cantitare inceperit. Mox ad hoc carmen coniunctae sunt continuationes duas, videlicet Les chétifs et Chanson de Jérusalem. Saeculo XIV cyclus narrationum longissimus confectus est, aliis carminibus adnexis de origine Godefridi Bullionensis et de rebus gestis Cruce signatorum tam fantasticis quam historicis.